Z A P I S N I K

sa 8. telefonske sjednice Školskog odbora Strukovne škole Đurđevac održane 19. siječnja 2022. godine s početkom u 09,00 sati.

Na sjednici su sudjelovali: Silvio Rogoz, Marijan Blažok, Branko Pleadin, Hrvoje Parag, Goran Dujaković i Ranko Dorčec te Josip Patačko, tajnik škole.

Na sjednici nije prisustvovala Željka Hasan, opravdala izostanak.

Tajnik Strukovne škole Đurđevac pripremio je materijale za raspravljanje i dogovorio sa članovima Školskog odbora održavanje telefonske sjednice te dostavio materijale za raspravu članovima na e-mail. Za sjednicu Školskog odbora predložen je slijedeći

**D N E V N I R E D**

1. Donošenje odluke o korištenju školskog prostora – sportske dvorane

Dnevni red je jednoglasno usvojen.

**AD 1.**

Zahtjev Turističke zajednice Grada Đurđevca za korištenje sportske dvorane od petka, 21. siječnja 2022. godine u 17.00 sati do nedjelje, 23. siječnja 2022. godine u 14.00 sati za potrebe održavanja Klupske izložbe hrvatske patuljaste kokoši i izložbe malih životinja, dostavljen je e-mailom članovima Školskog odbora, kao i suglasnost Stožera civilne zaštite Grada Đurđevca Klasa: 810-03/22-01/02, Urbroj: 2137/03-01-01/13-22-4 od 17. siječnja 2022. godine.

Školski odbor bez rasprave, jednoglasno, sa 6 glasova ZA, donio je

ODLUKU

**1.** Daje se u zakup školski prostor - školska sportska dvorana površine veće od 600 m2, koja se nalazi u školskoj zgradi u Đurđevcu, Dr. Ivana Kranjčeva 5, Turističkoj zajednici Grada Đurđevca za potrebe održavanja Klupske izložbe hrvatske patuljaste kokoši i izložbe malih životinja od petka, 21. siječnja 2022. godine u 17.00 sati do nedjelje, 23. siječnja 2022. godine u 14.00 sati, sukladno Odluci Županijske skupštine Koprivničko-križevačke županije o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija („Službeni glasnik Koprivničko-križevačke županije“, broj 6/16, 13/16 i 19/17).

**2.** Zakup školskog prostora u navedenim danima daje se bez naknade sukladno članku 1. Stavak 6. Odluke Županijske skupštine Koprivničko-križevačke županije o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija („Službeni glasnik Koprivničko-križevačke županije“, broj 6/16, 13/16 i 19/17).

Predsjednik školskog odbora

Silvio Rogoz, ing.

Dnevni red priveden je kraju te je sjednica završena u 09.25 sati.

Zapisnik sastavio:

 Zapisničar, Predsjednik Školskog odbora,

Josip Patačko, mag.iur. Silvio Rogoz, ing.